דן אריאלי

דן אריאלי (נולד ב-29 באפריל 1967) הוא פרופסור ישראלי לפסיכולוגיה וכלכלה התנהגותית בבית הספר למנהל עסקים של אוניברסיטת דיוק. עומד בראש חברת "קיימא", המתמחה בפתרון בעיות על ידי עיצוב התנהגות, והקים מספר חברות הזנק בתחום.

הרצאות TED של אריאלי זכו ללמעלה מ-15 מיליון צופים. ספריו, בהם "לא רציונלי ולא במקרה" (2009), "לא רציונלי אבל לא נורא" (2010) ו"האמת על באמת" (2012), שעוסקים בתהליך קבלת החלטות של אנשים, דרך ניסויים שונים בתחום הפסיכולוגיה והכלכלה ההתנהגותית, הפכו לרבי-מכר ברשימת "הניו יורק טיימס" ותורגמו לעשרות שפות.

==ביוגרפיה==

אריאלי נולד בניו יורק בעת לימודיו של אביו באוניברסיטת קולומביה. הוא גדל ברמת גן וברמת השרון. בהיותו תלמיד תיכון, בעת הכנות לטקס במסגרת תנועת הנוער העובד והלומד, נפגע מזיקוק מגנזיום שהתפוצץ לידו, ונכווה בכוויות מדרגה שלישית שכיסו 70 אחוזים משטח גופו. כתוצאה מהפגיעה הקשה אושפז במשך שלוש שנים במרכז הרפואי שיבא כתוצאה מכך לא גדל זקן במחצית מפניו דבר שהפך לסימן ההיכר שלו, הוא סיפר כי הוא מגדל זקן כדי לעודד נפגעים אחרים.

=== לימודים ===
עם השיפור במצבו הבריאותי החל ללמוד פילוסופיה ופסיכולוגיה באוניברסיטת תל אביב וסיים תואר ראשון. בהמשך השלים תואר דוקטור בפסיכולוגיה קוגניטיבית באוניברסיטת קרוליינה הצפונית בצ'אפל היל ב-1996. לאחר פגישה עם פרופ' דניאל כהנמן, ממייסדי תחום הכלכלה ההתנהגותית, נמשך לתחום וב-1998 קיבל תואר דוקטור במנהל עסקים בבית הספר לעסקים על שם פיוקווא של אוניברסיטת דיוק. הוא מגדיר את תחום הכלכלה ההתנהגותית כ"כלכלה המנסה להסביר גורמים, שהכלכלה הקלאסית הזניחה בעת שפנתה למודלים מתמטיים".

=== קריירה אקדמאית ===
בשנים 1998–2008 כיהן כפרופסור לכלכלה התנהגותית בבית ספר סלואן למנהל עסקים ב-MIT וב-MIT Media Lab. משנת 2008 מכהן כפרופסור לפסיכולוגיה ולכלכלה התנהגותית בקתדרה ע"ש ג'יימס ביוקנן דיוק (James B. Duke Professor of Behavioral Economics) בבית הספר לעסקים על שם פיוקווא.

ביוני 2014 הוענק לו תואר עמית כבוד מהמרכז האקדמי רופין.

ב-2018, האתר "thebestschools.org" העוסק בדירוג ומיפוי של מוסדות להשכלה גבוהה, כלל את אריאלי ברשימת 50 הפסיכולוגים החיים המשפיעים ביותר..

=== יזמות ===

אריאלי הוא ממייסדי החברה הישראלית "קיימא", המשלבת תובנות מעולם הכלכלה ההתנהגותית במשרדי הממשלה השונים, באמצעות אגף התקציבים במשרד האוצר. כמו כן הקים מספר סטארטאפים בתחום, בהם ביוורקס, טיימפול, ג'ני ושאפה ויועץ לחברות נוספות, בהן חברת הביטוח למונייד.

ב-2020, עם תחילת משבר הקורונה, זכתה קבוצת קיימא שבראשותו במכרז בזק ממשלתי למאבק בקורונה על ידי פיתוח כלים לניטור התנהגות אוכלוסייה ולשיפור הציות להוראות משרד הבריאות.

=== בתקשורת ===
דן אריאלי בעת הרצאה ב-[[TED]]

ב-2015 הוקרן סרט שיצר בשם "כל האמת על השקרים". 
בשנת 2022 שודרה בערוץ הישראלי כאן 11 הסדרה "למה ככה?", בה אריאלי מציג מחקרים בנושאים חברתיים שונים.

==מחקריו==

בשנת 2004 פרסם מאמר בכתב העת המדעי Psychological Science שדן בקשר בין שכר ותגמול חברתי בשוק העבודה. בשנת 2021, לאחר בדיקה מחודשת של נתוני הניסוי באמצעים שלא היו קיימים בעת עריכתו, החליט כתב העת לפרסם אזהרה (Expression of Concern) אודות הניתוחים הסטטיסטיים שנעשו בעבודה, אך לא להסירו מכתב העת..

בשנת 2008 פרסם מאמר בכתב העת הרפואי JAMA אודות אפקט פלצבו ומחירי תרופות, והראה שפלצבו יקרים יותר הם יעילים יותר. המאמר עסק בניסוי בו מתנדבים קיבלו מכות חשמל לאחר שקיבלו כדורי פלצבו ונאמר להם שהם משככי כאבים חדשים מסוג אופיאודים. לחלק נאמר שהם עולים 10 סנט ליחידה ולחלק 2.5 דולר. אלה שקיבלו כדור "יקר" יותר דיווחו על ירידה גדולה יותר בכאב שחשו. המאמר זכה בפרס ההומוריסטי איג נובל לרפואה. ב-2021 טען אתר העיתונות הישראלי "המקום הכי חם בגיהנום" כי אריאלי לא ביקש מ"ועדת הלסינקי" (IRB) של MIT אישור לניסוי מראש, וכי רק לאחר שאחד המשתתפים התלונן נודע לוועדה על הניסוי שאושר בדיעבד. כעונש אריאלי הושעה מהאוניברסיטה למשך שנה.

בשנת 2008 פרסם מאמר בכתב העת Journal of Marketing Research בו נטען<ref></ref> שאזכור עשרת הדברות לפני משימה מפחית את הסיכוי לרמאות. תוצאות ניסוי זה לא שוחזרו על אף ניסיונות רבים<ref></ref>.

בשנת 2012 פרסם מאמר ב-PNAS שטען כי טפסים שכוללים הצהרה כי הדיווח של ממלא הטופס הוא אמת, מקבלים תוצאות שונות אם ההצהרה על אמיתות הדיווח ממוקמת בראש הטופס ולא בסופו. מאוחר יותר, ב-2020 השתתף בעבודה שניסתה לחזור על הניסוי, אך לא הצליח להראות את התופעה. באוגוסט 2021 פרסם הבלוג "דאטאקולדה" שהנתונים עליהם התבסס החלק במאמר עליו היה אריאלי אחראי היו מזויפים. אריאלי טען כי קיבל אותם כפי שהם מחברת ביטוח. הפרשה דווחה בהרחבה בעיתונות בעולם. בעקבות החשיפה של דאטאקולדה הוסר (retraction) המאמר מכתב העת<ref>[https://www.pnas.org/content/118/38/e2115397118 Retraction for Shu et al., Signing at the beginning makes ethics salient and decreases dishonest self-reports in comparison to signing at the end]</ref>.

בשנת 2022 פרסמה תוכנית התחקירים המקור תחקיר המטיל ספק במספר מחקרים של דן אריאלי שלא היו ניתנים לשחזור או שקיימים ספקות משמעותיים לגבי אמינותם - אופן ביצועם, הנתונים שנאספו או בכלל עצם ביצועם.

==ספריו==
*לא רציונלי ולא במקרה – הכוחות הסמויים שמעצבים את ההחלטות שלנו. 2008. הספר נכנס לרשימת רבי-המכר של הניו יורק טיימס וכן לרשימת ספרי השנה של אמזון לשנת 2008. הספר תורגם ל-30 שפות ונמכר בלמעלה ממיליון עותקים, תורגם לעברית ויצא לאור בהוצאת מטר.
*לא רציונלי אבל לא נורא. 2010; ב-2011 יצאה לאור מהדורתו העברית בהוצאת דביר.
*האמת על באמת. 2012. הפך במהרה לרב-מכר שתורגם ל-40 שפות ונמכר ביותר ממיליון עותקים. המהדורה העברית יצאה לאור ב-2013 בהוצאת דביר.
*שלך באי-רציונליות. 2015. בהוצאת דביר.
*(עם ג'ף קרייזלר) Dollars and Sense: How We Misthink Money and How to Spend Smarter, הרפר קולינס, 2017.
*שווה לך: ההיגיון הסמוי שעומד בבסיס המוטיבציה שלנו, ידיעות ספרים, 2018.
*אמונות שווא - מה גורם לאנשים הגיוניים להאמין בדברים לא הגיוניים. יצא לאור במאי 2024<ref></ref> הוצאה: כנרת זמורה דביר.

==משפחתו==
אריאלי היה נשוי לד"ר סומדה גופטה ואב לשניים.

== קישורים חיצוניים ==

* 
* [https://danariely.com/books/ דן אריאלי] - כל הספרים שכתב
* אודות [https://danariely.com/%d7%a7%d7%a6%d7%aa-%d7%a2%d7%9c%d7%99%d7%99/ דן אריאלי] - בעברית
* [http://kenan.ethics.duke.edu/people/kie-faculty-senior-fellows/dan-ariely/ דף הבית של דן אריאלי באוניברסיטת דיוק]
* [http://www.ted.com/speakers/dan_ariely.html הפרופיל של דן אריאלי ב-TED], הכולל חמש הרצאות שלו
* 
* 
* 
* 
* 
* קובי מידן, [https://www.youtube.com/watch?v=e1J1DwyiR_E חוצה ישראל - שיחה עם דן אריאלי], החינוכית, 23 באפריל 2014
* 
* 
* 
* 
* 
* 
* 
* 
* 
* 
* 
* 
* 
* 
* [https://podcasts.center/podcast/complicated-answers-to-simple-questions/ פודקאסט תשובות מסובכות לשאלות פשוטות], 25 באפריל 2019
* 
* 

===מכּתביו והרצאותיו===
* 
* 
* 
* 
* 
* [https://web.archive.org/web/20120123065718/http://glz.fm/index.php?action=media;sa=album;in=39 יסודות בכלכלה התנהגותית], קורס במסגרת האוניברסיטה המשודרת בגלי צה"ל
* [https://web.archive.org/web/20131012135149/http://university.qwerty.org.il/?p=1379 נושאים בכלכלה התנהגותית], הרצאה מצולמת בעברית 
* [https://glz.co.il/גלצ/תוכניות/האוניברסיטה-המשודרת-המדען-העירום-סמסטר-6/הרציונליות-של-הכסף-עם-הפרופ-דן-אריאלי-חלק-א הרציונליות של הכסף עם הפרופ' דן אריאלי - חלק א'], בגלי צה"ל
* [https://glz.co.il/גלצ/תוכניות/האוניברסיטה-המשודרת-המדען-העירום-סמסטר-6/הרציונליות-של-הכסף-עם-הפרופ-דן-אריאלי-חלק-ב הרציונליות של הכסף עם הפרופ' דן אריאלי - חלק ב'], בגלי צה"ל
===ספריו===
* [https://www.steimatzky.co.il/010011175 אמונות שווא], באתר סטימצקי
* 
* [http://www.matarbooks.co.il/index.php?book=1582&incat=0306&step=2 לא רציונלי ולא במקרה], באתר הוצאת מטר
* [http://www.text.org.il/index.php?book=0904061 לא רציונלי ולא במקרה], המבוא של הספר באתר טקסט
* [https://predictablyirrational.com/ Predictably Irrational], אתר הספר הרשמי
* [https://irrationallyyours.com Irrationally Yours], אתר הספר הרשמי
* [https://thehonesttruthaboutdishonesty.com The (Honest) Truth About Dishonesty], אתר הספר הרשמי
* [https://amazingdecisionsbook.com Amazing decisions], אתר הספר הרשמי
* [http://bookdollarsandsense.com Dollars And Sense], אתר הספר הרשמי
* 
* 

==הערות שוליים==

קטגוריה:כלכלנים יהודים אמריקאים
קטגוריה:כלכלנים ישראלים
קטגוריה:זוכי פרס איג נובל
קטגוריה:סגל אוניברסיטת דיוק
קטגוריה:סגל המכון הטכנולוגי של מסצ'וסטס
קטגוריה:חוקרי כלכלה התנהגותית
קטגוריה:ישראלים ילידי ארצות הברית
קטגוריה:מהגרים מישראל לארצות הברית
קטגוריה:בוגרי הנוער העובד והלומד
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת דיוק
קטגוריה:בעלי תואר דוקטור מאוניברסיטת קרוליינה הצפונית בצ'אפל היל
קטגוריה:ישראלים שנולדו ב-1967
קטגוריה:מחברי ספרי עיון ישראלים